Γεγονότα Μαρτίου 2012



1η Μαρτίου 
Αντάρτες της Συρίας αποχωρούν από την περιοχή Μπαμπ Αμρ της πόλης Χομς, έπειτα από αιματηρό βομβαρδισμό της που διήρκεσε 26 ημέρες. (Reuters via MSNBC) (Reuters) 

Οικονομία
Σε επίπεδο ρεκόρ φτάνει η ανεργία στην Ευρωζώνη και διαμορφώνεται στο 10,7%, που είναι και η μεγαλύτερη αύξηση στην ιστορία της. (Reuters) 
 
Διεθνείς σχέσεις
Σύνοδος κορυφής της ΕΕ:
Οι ηγέτες της ΕΕ συναντώνται με σκοπό να συζητήσουν τα οικονομικά προβλήματα της Ευρώπης και για τον επαναδιορισμό του Χέρμαν βαν Ρομπουί στο αξίωμα του Προέδρου του Ευρωπαϊκού Συμβουλίου. (Reuters μέσω the Sydney Morning Herald)
Η Σερβία γίνεται υποψήφια χώρα για ένταξη στην ΕΕ. (New York Times)

Νόμος και έγκλημα
Εκδίδεται ένταλμα σύλληψης από το Διεθνές Ποινικό Δικαστήριο εναντίον του υπουργού Άμυνας του Σουδάν Αμπντελραχίμ Μοχάμεντ Χουσεΐν. (Al Jazeera)
Ο Κυβερνήτης του Μέριλαντ Μάρτιν Ο' Μόλι, υπογράφει νόμο για την νομιμοποίηση των γάμων μεταξύ ατόμων του ίδιου φύλου στην πολιτεία αυτή. (Los Angeles Times)

2 Μαρτίου 
Ισχυρό ξέσπασμα σιφώνων δημιουργεί σε μία ημέρα 80 ανεμοστρόβιλους που αφήνουν γύρω στους 30 νεκρούς στις μεσοδυτικές πολιτείες των ΗΠΑ.
(BBC) (MSNBC) (USA Today) 

Ένοπλες συγκρούσεις και επιθέσεις
Σε συγκρούσεις ανάμεσα στον πακιστανικό στρατό και σε εξτρεμιστές στην Κοιλάδα Τιράχ της Χιμπέρ, σκοτώνονται τουλάχιστον 33 άνθρωποι. (Reuters) 

Οικονομία
Τα 25 από τα 27 μέλη της ΕΕ υπογράφουν ένα νέο οικονομικό σύμφωνο, με μοναδικές εξαιρέσεις το Ηνωμένο Βασίλειο και την Τσεχία. (BBC)
Η Moody's Investor Services υποβαθμίζει την πιστοληπτική αξιολόγηση της Ελλάδας σε
C ισχυριζόμενη ότι η χώρα συνεχίζει να αντιμετωπίζει τον κίνδυνο να χρεοκοπήσει. (BBC)

Νόμος και έγκλημα
Η BP και οι αντίδικοί της συμφωνούν σε αποζημίωση για την πετρελαιοκηλίδα που προκλήθηκε από την εξέδρα Deepwater Horizon στον Κόλπο του Μεξικό. (AP διά ABC News America)

Πολιτική και εκλογές
Στις κάλπες για τις βουλευτικές εκλογές προσέρχονται οι πολίτες στο Ιράν. (PressTv)

Επιστήμη
Επιπλέον αναλύσεις που προέρχονται από 42 προηγούμενες έρευνες συμπεραίνουν ότι η σοκολάτα μπορεί να κάνει καλό στην καρδιά. (Reuters)

3 Μαρτίου 
Τραγωδίες
Από εκτροχιασμό 2 τρένων στην πόλη Ζάβιρτσιε της Πολωνίας σκοτώνονται 13 άτομα και γύρω στα 50 άλλα τραυματίζονται. 
(BBC) (AP μέσω Google) (Reuters διά MSNBC)
Έπειτα από ανατροπή φορτηγού στα ανατολικά της χώρας σκοτώνονται 50 άνθρωποι στη Γουινέα και άλλοι 27 τραυματίζονται. (AFP διά Google)

Πολιτική και εκλογές
Οι συντηρητικοί υποψήφιοι του Μαχμούντ Αχμεντινετζάντ σημειώνουν κέρδη στις βουλευτικές εκλογές του Ιράν, σύμφωνα με τα πρώτα αποτελέσματα.
(The Guardian)
Οι αρχές του Τατζικιστάν κλείνουν την πρόσβαση στο Facebook και σε άλλους ιστοχώρους όπου γίνεται κριτική εναντίον του Προέδρου Ιμομάλι Ραχμόν. (RIA Novosti)

4 Μαρτίου 
Ένοπλες συγκρούσεις και επιθέσεις
Η Κίνα ανακοινώνει ότι σχεδιάζει να αυξήσει τις στρατιωτικές της δαπάνες κατά 11,2 τοις εκατό το 2012. (Reuters μέσω Yahoo News)

Τραγωδίες
Σε 16 ανήλθε ο αριθμός των νεκρών από το σιδηροδρομικό δυστύχημα στην Πολωνία. (New York Times)
Πληροφορίες από τη Δημοκρατία του Κονγκό κάνουν λόγο για απανωτές εκρήξεις σε στρατιωτική αποθήκη με πυρομαχικά στην πρωτεύουσα Μπραζαβίλ, με απολογισμό τουλάχιστον 250 νεκρούς. (Reuters) , (BBC)
Τουλάχιστον 50 άτομα σκοτώνονται και άλλα 20 τραυματίζονται στη Γουινέα σε δυστύχημα με φορτηγό. (BBC)

Πολιτική και εκλογές
Οι Ρώσοι προσέρχονται στις κάλπες για τις προεδρικές εκλογές, εν μέσω καταγγελιών για νοθεία. Ο Πρωθυπουργός Βλαντίμιρ Πούτιν κηρύσσει τη νίκη του. (Radio Free Europe) (AP διά Fox News)

5 Μαρτίου 
Ένοπλες συγκρούσεις και επιθέσεις
Τουλάχιστον 2 άτομα σκοτώνονται και 6 τραυματίζονται έπειτα από πυροβολισμούς σε κομμωτήριο στο Βουκουρέστι. (Fox News)
Σε 130 ανέρχεται ο αριθμός των νεκρών από τη μάχη στη Ζιντζιμπάρ ανάμεσα στον στρατό της Υεμένης και την Αλ Κάιντα στα περίχωρα της πόλης την χθεσινή ημέρα. (AFP via Google News) (Al Jazeera)

Τραγωδίες
Ο αριθμός των νεκρών από το πέρασμα της τροπικής καταιγίδας Ιρίνα στη Μαδαγασκάρη υπολογίζονται σε 65. (AFP μέσω Google News)

Νόμος και έγκλημα
Αρχίζει στο Ρέικιαβικ η δίκη του πρώην Πρωθυπουργού της Ισλανδίας, Γκέιρ Χαάρντε με την κατηγορία της ολιγωρίας αναφορικά με την οικονομική κρίση του 2008–2011. (BBC)

Πολιτική και εκλογές
Ρωσικές εκλογές:
Διεθνείς αρατηρητές του ΟΑΣΕ ανακαλύπτουν ότι οι ρωσικές προεδρικές εκλογές μαγειρεύτηκαν για την έυνοια του Βλαντίμιρ Πούτιν. (AFP μέσω The Australian)
Δεκάδες διαδηλωτές συλλαμβάνονται από την αστυνομία στη Μόσχα, συμπεριλαμβανομένων και των ηγετικών στελεχών της αντιπολίτευσης, Σεργκέι Ουνταλτσόφ, Ιλία Γιασίν και Αλεξέι Ναβάλνι.(Radio Free Europe) (RIA Novosti)

Επιστήμη και υγεία
Σύμφωνα με έρευνα υπάρχει συσχετισμός ανάμεσα στο ροχαλητό κατά την νηπιακή ηλικία και τα μετέπειτα προβλήματα συμπεριφοράς στα παιδιά. (BBC)

6 Μαρτίου 

Οικονομία και επιχειρήσεις
Οι Turkish Airlines ξεκινούν πτήσεις προς τη Σομαλία, στην πρώτη τακτική αεροπορική σύνδεση του Μογκαντίσου (επειτα από 20 χρόνια), εκτός από τις περιφερειακές πτήσεις στην Ανατολική Αφρική. (The Guardian)

Νόμος και έγκλημα
Ένοχος κρίνεται ο επιχειρηματίας Άλεν Στάνφορντ για παρατραπεζική υπόθεση ύψους 7 δισ. δολαρίων ΗΠΑ. (New York Times)

Πολιτική και εκλογές
Απόπειρα Κυρηναϊκής για ημιαυτονομία:
Η ανατολικότερη περιοχή της Λιβύης, Κυρηναϊκή, ανακοινώνει ότι θα επιδιώξει την ημιαυτονομία της. (Al Jazeera)
Ο συγγενής του πρώην Βασιλιά της Λιβύης, Ιντρίς, Αχμέντ αλ-Σενούσι, ανακοινώνεται ως ηγέτης του Προσωρινού Συμβουλίου της Κυρηναϊκής. (Reuters)
Σούπερ Τρίτη:
Οι ψηφοφόροι σε 10 πολιτείες των ΗΠΑ ψηφίζουν για την ανάδειξη των υποψηφίων με το Ρεπουμπλικανικό Κόμμα για τις προεδρικές εκλογές. (Washington Times)

7 Μαρτίου 
Ένοπλες συγκρούσεις και επιθέσεις
Πόλεμος στο Βόρειο Καύκασο:Πέντε αστυνομικοί σκοτώνονται σε επίθεση αυτοκτονίας από μία χήρα ενός σκοτωμένου ισλαμιστή μαχητή στο Νταγκεστάν της Ρωσίας.(The Telegraph)

Καταστροφές
Ο αριθμός των νεκρών από τις χιονοστιβάδες που έπληξαν την Επαρχία Μπανταχσάν του Αφγανιστάν ανέρχεται σε 50. (AP διά SFGate)

Πολιτική
Ο Λίβυος ηγέτης Μουσταφά Αμπντούλ Τζαλίλ δηλώνει ότι θα "υπερασπιστεί την εθνική ενότητα" έπειτα από τη χθεσινή γνωστοποίηση από την Κυρηναϊκή ότι θα καταστεί ημιαυτόνομη. (Al Jazeera)
Χωρίζουν έπειτα από 2 δεκαετίες έγγαμου βίου ο Πρωθυπουργός της Σουηδίας Φρέντρικ Ράινφελτ και η σύζυγός του, Φιλίπα.
(Washington Post) (CBS News) (The Local)

Επιστήμη
Φυσικοί από το Εργαστήριο Φέρμι αναφέρουν στοιχεία που υποδηλώνουν ότι πιθανότατα να έχει εντοπιστεί το μποζόνιο του Χιγκς. (New York Times)

8 Μαρτίου 
Πόλεμος και συγκρούσεις
Εξέγερση στη Συρία το 2011–2012:
Ο υφυπουργός Πετρελαίου της Συρίας, Άμπντο Χουσαμεντίν, ανακοινώνει ότι παραιτείται και προσχωρεί στις δυνάμεις της αντιπολίτευσης. (BBC)
Οι αντικαθεστωτικοί απορρίπτουν το αίτημα του Κόφι Ανάν για κατάπαυση του πυρός και τη διεξαγωγή διαλόγου για ειρήνη. (Reuters) 

Οικονομία
Η Ελλάδα πετυχαίνει συμφωνία με ιδιωτικούς δανειστές για την αναπροσαρμογή του χρέους της. (New York Times)
Η εφευρέτης του Spanx Σάρα Μπλέικλι γίνεται η νεότερη αυτοδημιούργητη γυναίκα-δισεκατομμυριούχος billionaire στον κατάλογο του περιοδικού Forbes'''. (Forbes)

 9 Μαρτίου 
Πόλεμος και συγκρούσεις
Arab Spring:
Δεκάδες χιλιάδες άτομα στο Μπαχρέιν μετέχουν σε αντικυβερνητική διαδήλωση έξω από την πρωτεύουσα Μανάμα. (BBC)
Σε συγκρούσεις αντικυβερνητικών με τις δυνάμεις ασφαλείας σκοτώνονται 31 άνθρωποι στη Συρία. (Reuters) 

Τέχνες
Το Βρετανικό Ινστιτούτο Κινηματογράφου ανακοινώνει την επανεύρεση της αρχαιότερης ταινίας του Τσαρλς Ντίκενς στον κόσμο. Πρόκειται για μία ταινία του 1901, στην οποία ένας χαρακτήρας προέρχεται από το έργο Bleak House. (The Guardian)

Καταστροφές
Η ανθρωπιστική οργάνωση Oxfam προειδοποιεί για μεγάλη κρίση τροφίμων στη Δυτική Αφρική αν δεν αναληφθεί επειγόντως δράση. (Al Jazeera)

Πολιτική
Ο Αρχιπλοίαρχος και Πρωθυπουργός των Φίτζι Φρανκ Μπαϊνιμαράμα, αναφέρει ότι ένα νέο Σύνταγμα για τη χώρα θα είναι έτοιμο ως το Φεβρουάριο του 2013. (AFP)
Παραιτείται η Αντικυβερνήτης της Νότιας Καρολίνα Κεν Αρντ και παραδέχεται την ενοχή της για την κακοδιαχείριση κρατικών πόρων. (New York Times)

 10 Μαρτίου 
Πόλεμος και συγκρούσεις
Αραβική Άνοιξη:
Εξέγερση στη Συρία το 2011–2012: Τουλάχιστον 45 γυναίκες και παιδιά σκοτώνονται και καίγονται στη Χομς έπειτα από την επίσκεψη αντιπροσωπείας των Ηνωμένων Εθνών στον Πρόεδρο Μπασάρ αλ-Άσαντ με σκοπό να συζητηθεί η εξέγερση. (CNN)
Το Ισραήλ υφίσταται επίθεση με περισσότερες από 130 ρουκέτες από τη Γάζα, ενώ σκοτώνονται 12 Παλαιστίνιοι μαχητές στις κλιμακούμενες συγκρούσεις στην περιοχή. (AP)
Σε επίθεση με χειροβομβίδα χάνουν τη ζωή τους 4 άτομα στο Ναϊρόμπι της Κένυα. (BBC)

Πολιτική και εκλογές
 Ο συνασπισμός Κατεύθυνση – Σοσιαλιστική Δημοκρατία, υπό το Ρόμπερτ Φίτσο, κερδίζει στις βουλευτικές εκλογές στη Σλοβακία. (BBC)
Εκατοντάδες γυμνοί ποδηλάτες βγαίνουν στους δρόμους της Λίμα σε ένδειξη διαμαρτυρίας για τις συνθήκες στο οδικό δίκτυο που συνεπάγονται πολλά δυστυχήματα στο Περού. (BBC)

Αθλητισμός
Η Ποδοσφαιρική Ένωση της Αιγύπτου συμφωνεί στην αναβολή της Πρέμιερ Λιγκ για την αγωνιστική περίοδο 2011-12 έπειτα από την τραγωδία στο γήπεδο του Πορτ Σαΐντ. (BBC)

 11 Μαρτίου 
Ένοπλες συγκρούσεις
Ένας Αμερικανός στρατιώτης σκοτώνει 15 με 16 πολίτες στην Επαρχία Παντζουάγι του Αφγανιστάν κοντά στο Κανταχάρ. (BBC)

Πολιτική και εκλογές
Η Κυβέρνηση του Πακιστάν κηρύσσει εκτός νόμου την οργάνωση Ahle Sunnah Wal Jamaat. (BBC)

Καταστροφές
Το κάστρο Κράσνα Χόρκα της Σλοβακίας καταστρέφεται από πυρκαγιά. (BBC)

 12 Μαρτίου 
Πόλεμος και συγκρούσεις
Γύρω στα 100 άτομα σκοτώνονται σε εθνοτικές συγκρούσεις και σε επιδρομές σε βοοειδή στο Νότιο Σουδάν.(BBC)

Οικονομία
Καταγράφεται στην Κίνα το υψηλότερο έλλειμμα του εμπορικού ισοζυγίου έπειτα από 10 και πλέον χρόνια, κάτι που σημαίνει πιθανότατα αργή οικονομική ανάπτυξη. (Reuters) 

Επιστήμη
Σύμφωνα με το Αμερικανικό Στατιστικό Γραφείο και το Ρολόι του Παγκόσμιου Πληθυσμού, ήδη στη Γη αριθμούμε "7 δισεκατομμύρια" ανθρώπους. (USCB)
Στο Αφγανιστάν οι Ταλιμπάν ορκίζονται να πάρουν εκδίκηση για τη χθεσινή σφαγή από Αμερικανό στρατιώτη στην πόλη Κανταχάρ, με θύματα 16 άτομα, ανάμεσά τους και 9 παιδιά. (AFP via NDTV) 

Πολιτική
Δεκάδες χιλιάδες διαδηλωτές στην Ντάκα ζητούν την παραίτηση της Κυβέρνησης του Μπανγκλαντές και τη διεξαγωγή εκλογών. (Al Jazeera)

 13 Μαρτίου 
Ένοπλες συγκρούσεις και επιθέσεις
Εξέγερση στη Συρία το 2011–2012: Ο συριακός στρατός επιτίθεται εναντίον ανταρτών στη βόρεια Συρία. Δεκάδες άτομα φέρονται να σκοτώθηκαν στην πόλη Ιντλίμπ. Στην ίδια περιοχή σκοτώθηκαν σε επίθεση ανταρτών 10 κυβερνητικοί στρατιώτες. (New York Times) (CBS)  (Jerusalem Post)
Σκοτώνονται από πυρά σε λεωφορείο στην νοτιοδυτική Αιθιοπία 19 άνθρωποι. (News 24) 
Κοπάζουν οι συγκρούσεις μεταξύ του Ισραήλ και Παλαιστινίων στη Λωρίδα της Γάζας, καθώς τίθεται σε ισχύ κατάπαυση του πυρός. (BBC)(CNN) (The Jerusalem Post)

Τέχνες και κουλτούραΗ Encyclopædia Britannica,η αρχαιότερη εγκυκλοπαίδεια που συνεχίζει να εκδίδεται στην αγγλική γλώσσα, ανακοινώνει ότι σταματά την παραγωγή εκδόσεων σε χαρτί, αλλά θα συνεχίσει τις διαδικτυακές εκδόσεις. (Reuters μέσω Yahoo 7 Australia)

Τραγωδίες
Τουλάχιστον 30 είναι οι νεκροί και δεκάδες οι αγνοούμενοι από το ναυάγιο του πορθμείου MV Shariatpur''] που μετέφερε 200 άτομα. Το πλοίο συγκρούστηκε με δεξαμενόπλοιο πετρελαίου, με αποτέλεσμα να μπατάρει στον Ποταμό Μέγκνα στην επαρχία Μουνσινγκάντζ του Μπανγκλαντές, κοντά στην Ντάκα. (AP διά Brisbane Times) (BBC) (The Telegraph)  (AP διά Newsday)
Σε δυστύχημα με λεωφορείο σε σήραγγα αυτοκινητοδρόμου κοντά στην πόλη Σιέρε του ελβετικού καντονιού Βαλέ, σκοτώνονται τουλάχιστον 28 Βέλγοι. (BBC) (AFP διά Sydney Morning Herald)

Νόμος και έγκλημα
Το Ανώτατο Δικαστήριο της Αργεντινής αποφαίνεται ότι οι αμβλώσεις έπειτα από βιασμό δεν είναι κολάσιμες. (Buenos Aires Herald) (Inquirer)
Ο Πέδρο Πιμεντέλ Ρίος καταδικάζεται σε φυλάκιση 6.060 ετών για τη συμμετοχή του στη σφαγή του Ντος Έρες κατά τον εμφύλιο πόλεμο στη Γουατεμάλα. (BBC)

Αθλητισμός
Ο Ντάλας Σιβέι γίνεται ο νεαρότερος νικητής του αγώνα ελκήθρου με σκυλιά (Iditarod Trail Sled Dog Race) στην Αλάσκα των ΗΠΑ. (SB Nation)

14 Μαρτίου 
Πόλεμος και συγκρούσεις
Εξέγερση στη Συρία το 2011-2012:
 Ο συριακός στρατός καταλαμβάνει την πρώην ανταρτοκρατούμενη πόλη Ιντλίμπ. (CNN)
 Η Διεθνής Αμνηστία σε έκθεση που δημοσιοποιεί καταγγέλλει την εκτεταμένη χρήση βασανιστηρίων και την κακομεταχείριση κρατουμένων από την κυβέρνηση της Συρίας. (CBS)

Οικονομία
Οι άνεργοι στο Ηνωμένο Βασίλειο έφτασαν τα 2,67 εκατομμύρια, ο μεγαλύτερος αριθμός από το 1995, σύμφωνα με νέα στατιστικά στοιχεία που έρχονται στη δημοσιότητα. (Office for National Statistics)

Νόμος και έγκλημα
Ένοχος κρίνεται από το Διεθνές Ποινικό Δικαστήριο της Χάγης ο Τόμας Λουμπάνγκα από τη Λαϊκή Δημοκρατία του Κονγκό για εγκλήματα πολέμου. (BBC) (Reuters)

15 Μαρτίου 
Πόλεμος και συγκρούσεις
Σε επίθεση ενόπλου μοτοσικλετιστή σκοτώνονται 2 Γάλλοι στρατιώτες και 1 τραυματίζεται στη νότια Γαλλία. (CBC)
Καθώς συνεχίζεται η βία στο βόρειο Μάλι ανάμεσα σε κυβερνητικά στρατεύματα και αντάρτες Τουαρέγκ, 195.000 άτομα εγκαταλείπουν τις εστίες τους. (IOL)

Διεθνείς σχέσεις
Τίθεται σε ισχύ η συμφωνία για ελεύθερο εμπόριο ανάμεσα στις ΗΠΑ και τη Νότια Κορέα. (Yonhap)

Πολιτική
Ο ασθενής από καρκίνο Πρόεδρος της Βενεζουέλας Ούγκο Τσάβες επιστρέφει στη χώρα του έπειτα από 3 εβδομάδες νοσηλείας στην Κούβα, όπου είχε μεταβεί για χειρουργική επέμβαση. (AP μέσω Washington Post)

16 Μαρτίου
Πόλεμος και συγκρούσεις
Αναγνωρίζεται ο κύριος ύποπτος για δράστης της πρόσφατης σφαγής αθώων παιδιών στην Κανταχάρ του Αφγανιστάν: πρόκειται για τον αξιωματικό του στρατού Ρόμπερτ Μπέιλς. (New York Times)

Τέχνες 
Συλλαμβάνεται μαζί με άλλους ηθοποιούς και πολιτικούς ο ηθοποιός Τζορτζ Κλούνεϊ κατά τη διάρκεια διαδήλωσης στην πρεσβεία του Σουδάν στην Ουάσινγκτον. (E Online) (BBC)

Θρησκεία
Την πρόθεσή του να παραιτηθεί στα τέλη του έτους από το αξίωμα του Αρχιεπισκόπου του Καντέρμπερι ανακοινώνει ο Ρόουαν Ουίλιαμς. (BBC) (Al Jazeera)

Τραγωδίες
Εθνικό πένθος μίας ημέρας είναι στο Βέλγιο στη μνήμη των θυμάτων του πρόσφατου τροχαίου με λεωφορείο στην Ελβετία.(BBC)

Πολιτική και εκλογές
Ο Νικολάε Τιμόφτι εκλέγεται ο 4ος Πρόεδρος της Μολδαβίας, έπειτα από σχεδόν 3 χωρίς εκλεγμένο Αρχηγό Κράτους. (AP μέσω The Seattle Times)

Αθλητισμός
Ο παίκτης της εθνικής ομάδας κρίκετ της Ινδίας, Σατσίν Τεντουλκάρ γίνεται ο πρώτος που σκοράρει 100 διεθνή centuries σε αγώνα του Ασιατικού Κυπέλλου με αντίπαλο το Μπανγκλαντές στο γήπεδο Σερ-ε-Μπανγκλά της Ντάκα. (AFP διά ''Herald-Sun)

17 Μαρτίου 
Διεθνείς σχέσεις
Η Βιρμανία υπογράφει συμφωνία με τον Διεθνή Οργανισμό Εργασίας, για τερματισμό της καταναγκαστικής εργασίας ως το έτος 2015. (Bangkok Post)

Νόμος και έγκλημα
Η κρατική υπηρεσία πληροφοριών της Μαυριτανίας ανακοινώνει τη σύλληψη του Αμπντουλάχ Σενούσι, πρώην αρχηγού των μυστικών υπηρεσιών του Μουαμάρ Καντάφι. Ο Σενούσι συνελήφθη στη Νουακσότ κατά την άφιξη του από το Μαρόκο. (AP) (CNN)
Εκτελείται ο Βλαντισλάβ Κοβάλεφ στη Λευκορωσία, ένας από τους δράστες της τρομοκρατικής επίθεσης στο Μετρό του Μινσκ το 2011. (Russia Today)

Πολιτική και εκλογές
Οι ηγέτες της Αφρικανικής Ένωσης συναντώνται στο Μπενίν με σκοπό να πάρουν μια απόφαση για την κρίση ηγεσίας έπειτα από τις αναποτελεσματικές εκλογές στη χώρα τον Ιανουάριο.(IOL)
Διεξάγονται προεδρικές εκλογές στο Ανατολικό Τιμόρ με τον σημερινό Πρόεδρο Ζοζέ Ράμος-Όρτα να αντιμετωπίζει 11 ακόμα υποψηφίους. (AFP μέσω France 24)
Την πρόθεσή του να διεκδικήσει μια έδρα στη Γερουσία της Αυστραλίας ανακοινώνει ο Τζούλιαν Ασάντζ παρότι βρίσκεται σε κατ' οίκον περιορισμό στο Ηνωμένο Βασίλειο. (News Limited) 

Αθλητισμός
Ποδόσφαιρο συλλόγων:
Ο Φαμπρίς Μουαμπά καταρρέει κατά την ζωντανή μετάδοση από την τηλεόραση του προημιτελικού αγώνα για το Κύπελλο Αγγλίας ανάμεσα στην Τότεναμ και τους Μπόλτον Γουόντερερς, στο 41ο λεπτό του αγώνα. Ο αγώνας διακόπτεται και ο Μουαμπά οδηγείται στο νοσοκομείο στο Λονδίνο σε κρίσιμη κατάσταση, καθώς έπειτα από τις πρώτες βοήθειες που του δόθηκαν στον αγωνιστικό χώρο, ανένηψε.(The Guardian) (BBC) (Sky)
Η ομάδα ράγκμπι της Ουαλίας νικά τη Γαλλία και κατακτά το εξαεθνές πρωτάθλημα του 2012, πετυχαίνοντας για 11η φορά να κατακτήσει το Γκραντ Σλαμ. (Bloomberg)

18 Μαρτίου 

Νόμος και έγκλημα
Συλλαμβάνονται 2 μέλη του νοσηλευτικού προσωπικού από 2 νοσοκομεία στο Μοντεβιδέο της Ουρουγουάης, τα οποία θεωρούνται ύποπτα για το θάνατο δεκάδων ασθενών τα τελευταία χρόνια σε αυτά τα νοσηλευτικά ιδρύματα. (MSNBC)

Πολιτική και εκλογές 
Στις κάλπες για τις προεδρικές εκλογές έπειτα από το θάνατο του Προέδρου Μαλάμ Μπακάι Σανιά προσέρχονται οι ψηφοφόροι στη Γουινέα-Μπισσάου. (BBC)
Ο Γιόαχιμ Γκάουκ εκλέγεται Πρόεδρος της Γερμανίας από την Ομοσπονδιακή Συνέλευση. (Reuters) 
Οι αρχές στην Κούβα θέτουν υπό κράτηση την αντικαθεστωτική Μπέρθα Σολέρ και δεκάδες από τους υποστηρικτές της, ενόψει της επίσκεψης του Πάπα Βενέδικτου ΙΣΤ΄. (AP via Washington Post)
Ο Βασιλιάς της Τόνγκα, Γεώργιος Τουπόου Ε΄ πεθαίνει στο Χονγκ Κονγκ σε ηλικία 63 ετών. Τον διαδέχεται στο θρόνο ο αδερφός του, Τουκουόχα.(New Zealand Herald)

Αθλητισμός
Στο ποδόσφαιρο, η Κίλμαρνοκ κερδίζει το Λιγκ Καπ Σκωτίας για πρώτη φορά στην ιστορία της με νίκη επί της Σέλτικ 1-0. (AFP μέσω Google)
Ο Βρετανός πιλότος Τζένσον Μπάτον με Μακλάρεν κερδίζει το πρώτο γκραν πρι της αγωνιστικής περιόδου της Φόρμουλα Ένα 2011-12 στην Αυστραλία. (Reuters μέσω Yahoo 7)
Ο αγώνας ΟΣΦΠ - ΠΑΟ για την Σούπερ Λίγκα διακόπτεται έπειτα από επεισόδια ανάμεσα σε οπαδούς των δύο ομάδων, που βάζουν φωτιά σε μέρος του Ολυμπιακού Σταδίου. (ESPN)

19 Μαρτίου 
Επιθέσεις
Ένας ραββίνος και τα δυο του παιδιά, μαζί με την κόρη του διευθυντή του σχολείου, σκοτώνονται από ένοπλο σε εβραϊκό σχολείο της Τουλούζης. (BBC) (The Washington Post) (The Times of Israel)

Τέχνες
Ανοίγει ξανά έπειτα από 2 δεκαετίες και περισσότερο, το Εθνικό Θέατρο της Σομαλίας, που είχε παραμείνει κλειστό εξαιτίας του εμφυλίου πολέμου. (BBC)

Νόμος και έγκλημα
Εκδίδεται ένταλμα σύλληψης από την Interpol για τον Μάικλ Μίσικ, πρώην Πρωθυπουργό των Νήσων Τερκς και Κέικος, με κατηγορίες για διαφθορά. (Miami Herald)

Πολιτική και εκλογές
Γίνονται διαδηλώσεις στις Μαλδίβες εναντίον του Προέδρου Μοχάμετ Γουαχίντ Χασάν, ο οποίος κατηγορείται ότι κατέλαβε την εξουσία με πραξικόπημα. Ο Χασάν αποπειράθηκε να συγκαλέσει ξανά το Κοινοβούλιο για δεύτερη φορά αυτόν το μήνα. (Al Jazeera)
Ο Πρόεδρος Ζοζέ Ράμος Όρτα του Ανατολικού Τιμόρ παραδέχεται την ήττα του στις πρόσφατες προεδρικές εκλογές, με τον Ταούρ Ματάν Ρουάκ και το Φρανσίσκο Γκουτέρες να συνεχίζουν στον δεύτερο γύρο που θα διεξαχθεί τον Απρίλιο. (AP μέσω Newsday)

20 Μαρτίου 
Επιθέσεις
Τουλάχιστον 50 άνθρωποι σκοτώνονται και περισσότεροι από 240 τραυματίζονται σε κύμα βομβιστικών επιθέσεων που εκδηλώνονται σε 10 πόλεις του Ιράκ. (CNN) (AFP μέσω The Australian)

Καταστροφές και ατυχήματα
 Ισχυρός σεισμός μεγέθους 7,4 ρίχτερ σημειώνεται κοντά στην Οαχάκα. Οι μεξικανικές αρχές αναφέρουν ότι δεν υπάρχουν νεκροί. (The Press Association μέσω Google)
Σε δυστύχημα με τρένο στο κρατίδιο Ουτάρ Πραντές της Ινδίας, σκοτώνονται 15 άτομα έπειτα από τη σύγκρουση αμαξοστοιχίας με άλλο όχημα. (BBC)

21 Μαρτίου 

Πόλεμος και συγκρούσεις
Στασιαστές του κυβερνητικού στρατού στο Μάλι καταλαμβάνουν το κτήριο της κρατικής τηλεόρασης στην πρωτεύουσα Μπαμακό. (Al Jazeera)

Οικονομία
Η Βουλή των Ελλήνων υπερψηφίζει τη νέα δανειακή σύμβαση. (AP μέσω MSN)

22 Μαρτίου 
Πόλεμος και συγκρούσεις
Ο ύποπτος ως δράστης της επίθεσης σε σχολείο Εβραίων στην Τουλούζη, Μοχάμετ Μεράχ σκοτώνεται και 3 αστυνομικοί τραυματίζονται καθώς τερματίζεται η καταδίωξη του Μεράχ έξω από το διαμέρισμά του στην πόλη όπου έγινε η σφαγή. (BBC)
Πραξικόπημα στο Μάλι το 2012:
Στρατιώτες καταλαμβάνουν το Μέγαρο του Προέδρου Αμαντού Τουμανί Τουρέ και σφοδροί πυροβολισμοί αναφέρονται στην Μπαμακό, καθώς εκδηλώνεται στρατιωτικό πραξικόπημα. (Reuters) 
Ο Λοχαγός Αμαντού Σανογκό, Αρχηγός της νεοσύστατης Εθνικής Επιτροπής για την Αποκατάσταση της Δημοκρατίας και του Κράτους (CNRDR), κηρύσσει αμέσως απαγόρευση της κυκλοφορίας. (Reuters)

Τέχνες και πολιτισμός
Ιατροδικαστές στο Λος Άντζελες αποφαίνονται ότι η επίσημη αιτία θανάτου της Γουίτνεϊ Χιούστον είναι ο πνιγμός έπειτα από χρήση κοκαΐνης. (CNN) 

Οικονομία
Η ιρλανδική οικονομία επιστρέφει επίσημα στην ύφεση. (BBC)
Τα συνδικάτα στην Πορτογαλία απεργούν για 24 ώρες αντιδρώντας στα μέτρα λιτότητας που επέβαλε η κυβέρνηση. (AFP διά Google News)

23 Μαρτίου 

Νόμος και έγκλημα
Τουλάχιστον 1 άνθρωπος σκοτώνεται και άλλοι 18 τραυματίζονται έπειτα από συγκρούσεις στο Πορτ Σαΐντ με αιγυπτιακές δυνάμεις ασφαλείας ύστερα από την επιβολή αποκλεισμού 2 αγωνιστικών περιόδων στην ομάδα Αλ Μασρί από την Πρέμιερ Λιγκ της Αιγύπτου, στον απόηχο της τραγωδίας στο γήπεδο της πόλης. (Al Jazeera)

Διεθνείς σχέσεις
Ο Πάπας Βενέδικτος ΙΣΤ΄ φθάνει στο Μεξικό και επευφημείται από χιλιάδες άτομα (μεταξύ τους και ο Πρόεδρος Φελίπε Καλδερόν) στο Γκουαναχάτο. (BBC)
Η Αφρικανική Ένωση αναστέλλει την ιδιότητα μέλους από το Μάλι, σε απάντηση στο πρόσφατο στρατιωτικό πραξικόπημα που είχε ως αποτέλεσμα την ανατροπή της κυβέρνησης. (The Guardian μέσω the Irish Times)

Πολιτική
Ο Αμερικανός Πρόεδρος Μπαράκ Ομπάμα διορίζει ως επικεφαλής της Παγκόσμιας Τράπεζας τον σημερινό Πρόεδρο του Κολεγίου Νταρτμάουθ, Τζιμ Γιονγκ Κιμ. (Los Angeles Times)

24 Μαρτίου 

Πόλεμος και συγκρούσεις
Η Αφρικανική Ένωση παρατάσσει δύναμη 5.000 στρατιωτών, με στόχο να συλληφθεί ζωντανός ή νεκρός ο πολέμαρχος της Ουγκάντα Τζόζεφ Κόνι. (BBC)

Διεθνείς σχέσεις
Έπειτα από το πρόσφατο πραξικόπημα στο Μάλι, ο Καναδάς και η Δανία αναστέλλουν τη χορήγηση βοήθειας προς το αφρικανικό κράτος.
(CBC News)(CPH Post)

Πολιτική και εκλογές
Στις κάλπες προσέρχονται οι πολίτες στην Κουίνσλαντ για τις βουλευτικές εκλογές στην πολιτεία, με το Φιλελεύθερο Εθνικό Κόμμα υπό τον Κάμπελ Νιούμαν να κερδίζει με σαρωτική πλειοψηφία. (Brisbane Courier-Mail)  (Brisbane Times)

25 Μαρτίου 
Πόλεμος και συγκρούσεις
Εξέγερση στη Συρία το 2011–2012:
Τουλάχιστον 48 άτομα πιστεύεται ότι σκοτώθηκαν στη Συρία, καθώς ο Αμερικανός Πρόεδρος Μπαράκ Ομπάμα και ο Πρωθυπουργός της Τουρκίας Ταγίπ Ερντογάν διεξάγουν συνομιλίες για τη διαδικασία να μεταβεί η χώρα σε μία "νόμιμη κυβέρνηση". (CNN)
Οι συριακές δυνάμεις ασφαλείας συνεχίζουν να βομβαρδίζουν την πόλη Χομς, με τους αντάρτες να επιτίθενται σε στρατιωτική βάση κοντά στη Δαμασκό.(The Bangkok Post) (News24) 
Εξέγερση στο βόρειο Μάλι το 2012:
 Οι αντάρτες Τουαρέγκ προσεγγίζουν πολλές πόλεις του Βορρά, όπου υπόσχονται να επιβάλουν τον ισλαμικό νόμο (σαρία). (News 24) 

Διεθνείς σχέσεις
Οι ΗΠΑ καταβάλλουν στο Αφγανιστάν το ποσό των 50.000 δολαρίων για κάθε θύμα της σφαγής στην Κανταχάρ. (Wall Street Journal)

Νόμος και έγκλημα
Γάλλοι εισαγγελείς απαγγέλλουν κατηγορίες σε βάρος του αδερφού του ενόπλου Μοχάμετ Μεράχ για συνέργεια στους φόνους και για συνωμοσία με σκοπό τη διάπραξη τρομοκρατικών πράξεων αναφορικά με τις εκτελέσεις 3 Γάλλων αλεξιπτωτιστών, ενός ραββίνου και 3 παιδιών στην Τουλούζη. (CNN)

Πολιτική και εκλογές
Η Νέα Ζηλανδία αλλάζει δύο κανόνες οδικής κυκλοφορίας που αφορούν την προτεραιότητα σε διασταυρώσεις, συμπεριλαμβανομένης της αλλαγής του μοναδικού κανονισμού στη χώρα η οδήγηση να γίνεται στην αριστερή πλευρά, που έδινε προτεραιότητα σε όσους ήθελαν να στρίψουν δεξιά έναντι της αριστερής κυκλοφορίας. (TV New Zealand)
Ο Λέουνγκ Τσουν-γινγκ κερδίζει, σύμφωνα με τις προβλέψεις, την εκλογή για Ανώτατο Αξιωματούχο του Χονγκ Κονγκ. (Bloomberg)
Στις κάλπες για τον δεύτερο γύρο των προεδρικών εκλογών προσέρχονται οι ψηφοφόροι στη Σενεγάλη. (CNN)

26 Μαρτίου 
Ένοπλες συγκρούσεις και επιθέσεις
Σομαλοί πειρατές καταλαμβάνουν ένα πλοίο ιρανικών συμφερόντων με 23 άτομα πλήρωμα στις ακτές των νήσων Μαλδίβες, στην πρώτη πειρατεία στην περιοχή αυτή. (AFP διά Google News)
Η Συρία αποδέχεται το ειρηνευτικό σχέδιο που προτάθηκε από τον απεσταλμένο στην περιοχή Κόφι Ανάν και αποσκοπεί στον τερματισμό της βίας. (IOL)

Διεθνείς σχέσεις
Ο Πάπας Βενέδικτος ΙΣΤ΄ φθάνει στην Κούβα ξεκινώντας τριήμερη επίσκεψη στη χώρα. (Reuters) 

Πολιτική και εκλογές
Ο Κάμπελ Νιούμαν ορκίζεται νέος Πρωθυπουργός της Κουίνσλαντ στην Αυστραλία, έπειτα από τη σαρωτική νίκη του στις βουλευτικές εκλογές στην πολιτεία αυτή το Σάββατο (24 Μαρτίου). (The Courier-Mail)
Ο πρώην Πρωθυπουργός της Σενεγάλης Μάκι Σαλ, εκλέγεται Πρόεδρος της χώρας, με βάση τα αποτελέσματα του χθεσινού δεύτερου γύρου των προεδρικών εκλογών. (BBC)

Επιστήμη
Ο Καναδός σκηνοθέτης Τζέιμς Κάμερον γίνεται το πρώτο πρόσωπο έπειτα από 50 χρόνια που επισκέπτεται το Τσάλεντζερ Ντιπ, το βαθύτερο σημείο της Γης στην Τάφρο των Μαριανών, στον Ειρηνικό, με το βαθυσκάφος Deepsea Challenger. (BBC)

27 Μαρτίου 
Πόλεμος και συγκρούσεις
Ταραχές στη Λιβύη το 2011–2012:
Τουλάχιστον 50 άνθρωποι σκοτώνονται κατά τη διάρκεια διήμερων συγκρούσεων στα νότια της Λιβύης. (AP)
Το Εθνικό Μεταβατικό Συμβούλιο παραδέχεται ότι είναι αντιμέτωπο με εθνική κρίση καθώς κλιμακώνεται η βία και κυβερνούν οι παραστρατιωτικές ομάδες. (The Scotsman)

Διεθνείς σχέσεις
Ο Πρόεδρος του Σουδάν Ομάρ Χασάν αλ-Μπασίρ αναβάλλει τις προγραμματισμένες του συναντήσεις με την κυβέρνηση του Νότιου Σουδάν έπειτα από τις συγκρούσεις στα σύνορα την χθεσινή ημέρα. (Reuters) 
Οι ηγέτες των χωρών του κόσμου συζητούν την πυρηνική ασφάλεια σε διάσκεψη κορυφής στη Σεούλ. (Reuters) 

Πολιτική και εκλογές
Κηδεύεται στην Τόνγκα ο αποθανών Μονάρχης Γεώργιος Τουπόου Ε΄ σε ατμόσφαιρα πένθους και θλίψης και με τη συμμετοχή χιλιάδων ατόμων που κάνουν ουρές στη Νουκουαλόφα. (BBC)

28 Μαρτίου 
Τέχνες και πολιτισμός
Ο Πάπας Βενέδικτος ΙΣΤ' ζητά περισσότερα ανοίγματα από την Κούβα κατά την ομιλία του στην Πλατεία της Επανάστασης, στην Αβάνα. (Los Angeles Times)

Διεθνείς σχέσεις
Οι ΗΠΑ διακόπτουν την προγραμματισμένη αποστολή βοήθειας προς τη Βόρεια Κορέα, έπειτα από τα σχέδια της τελευταίας να εκτοξεύσει έναν πύραυλο τον ερχόμενο μήνα. (Times of India)

Πολιτική και εκλογές
Οι πραξικοπηματίες στο Μάλι παρουσιάζουν ένα νέο Σύνταγμα. (Al Jazeera)

29 Μαρτίου 

Οικονομία
Στην Ισπανία αρχίζει η γενική απεργία εναντίον των μέτρων λιτότητας από την κυβέρνηση. (BBC)

Τραγωδίες
Δύο Ιταλοί, "συντετριμμένοι από την οικονομική κρίση" σύμφωνα με ένα δημοσίευμα, αυτοπυρπολούνται στην Μπολόνια και στη Βερόνα. (BBC) (IOL) (Indian Express)
Τουλάχιστον 13 άτομα χάνουν τη ζωή τους από πυρκαγιά σε φυλακές στη Σαν Πέδρο Σούλα της Ονδούρας. (BBC)

Διεθνείς σχέσεις
Οι ηγέτες της Βραζιλίας, Ινδίας, Κίνας, Ρωσίας και της Νότιας Αφρικής συναντώνται στο Νέο Δελχί της Ινδίας, για τη συνάντηση κορυφής των χωρών της ομάδας BRICS. (Reuters) 

Πολιτική και εκλογές
Παραιτείται στη Σουηδία ο υπουργός Άμυνας Στεν Τόλγκφορς εξαιτίας καταγγελιών ότι γνώριζε για τα σχέδια της Σαουδικής Αραβίας να κατασκευάσει εργοστάσιο όπλων. (Reuters) 
Ο ιρανικής καταγωγής Σαούλ Μοφάζ εκλέγεται νέος ηγέτης της αντιπολίτευσης στο Ισραήλ, αναλαμβάνοντας την ηγεσία του κόμματος Καντίμα. (Haaretz)

30 Μαρτίου 
Πόλεμος και συγκρούσεις
Στη Συρία, συνεχίζονται οι εχθροπραξίες με τουλάχιστον άλλους 45 νεκρούς. (Naharnet)

Οικονομία
Η ισπανική κυβέρνηση προχωρεί σε περικοπές των δαπανών στον προϋπολογισμό κατά 27 δισ. ευρώ ως μέρος των σκληρότερων μέτρων λιτότητας στην ιστορία της χώρας. (BBC) (Al Jazeera)
Φθάνει τα 640 εκατ, δολάρια το τζάκποτ στη λοταρία Mega Millions των ΗΠΑ. Πρόκειται για το μεγαλύτερο τζάκποτ στην ιστορία των λοταριών. (CBS News) 

Πολιτική και εκλογές
Με διάταγμα του υπουργού Άμυνας της Ιαπωνίας Ναόκι Τανάκα, ένας βορειοκορεατικός πύραυλος θα καταρριφθεί σε περίπτωση που πέσει σε ιαπωνικό έδαφος. (Al Jazeera)

31 Μαρτίου 
Πόλεμος και συγκρούσεις
Αντάρτες Τουαρέγκ επιτίθενται στη βόρεια πόλη Γκαό στο Μάλι, μία ημέρα μετά την κατάληψη της στρατηγικής σημασίας πόλης Κιντάλ. (Al Jazeera)
Ο Πρωθυπουργός της Παπούα Νέας Γουινέας, Πίτερ Ο'Νιλ, αποστέλλει στρατό στην πλούσια Επαρχία Χέλα έπειτα από ταραχές που σοβούν στην περιοχή, με πρωταγωνιστές παράνομους μεταλλωρύχους. (AAP μέσω NineMSN)

Τέχνες και πολιτισμός
Οι δύο ενώσεις ηθοποιών στις ΗΠΑ, το Σωματείο Ηθοποιών Κινηματογράφου και η Αμερικανική Ομοσπονδία Καλλιτεχνών Τηλεόρασης και Ραδιοφώνου συμφωνούν στη συγχώνευσή τους, ιδρύοντας το SAG-AFTRA. (AP μέσω Google)

Καταστροφές
Από πλημμύρες στα νησιά Φίτζι χάνουν τη ζωή τους τουλάχιστον 2 άνθρωποι και αναγκάζονται να απομακρυνθούν από τις εστίες τους χιλιάδες άλλοι. (AAP μέσω News Limited) 

Πολιτική και εκλογές
Νέος ηγέτης του Ενωτικού Κόμματος του Όλστερ στη Βόρεια Ιρλανδία εκλέγεται ο πρώην δημοσιογράφος της τηλεόρασης, Μάικ Νέσμπιτ. (BBC)

 03